**LĒMUMS**

Liepājā

|  |  |
| --- | --- |
| 2023. gada 23. martā | Nr.77/3  (prot. Nr.3, 17.§) |

Par pašpatēriņa rūpnieciskās zvejas

tiesību nomas Baltijas jūras piekrastes

ūdeņos un Liepājas ezerā rakstisku izsoli

Lai nodrošinātu rūpnieciskās pašpatēriņa zvejas tiesību nomas iespējas Baltijas jūras piekrastē un Liepājas ezerā, pamatojoties uz Pašvaldību likuma 10. panta pirmās daļas 21. punktu, Zvejniecības likuma 11. panta sesto un septīto daļu, 7. panta sesto daļu un Ministru kabineta 2009. gada 11. augusta noteikumu Nr.918 “Noteikumi par rūpnieciskās zvejas tiesību nomu un zvejas tiesību izmantošanas kārtību” 13., 33., 43.–50. punktu, izskatot Liepājas valstspilsētas pašvaldības Vides komisijas 2023. gada 14. februāra lēmumu (sēdes protokols Nr.2), Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. marta lēmumu (sēdes protokols Nr.3) un pastāvīgās Finanšu komitejas 2023. gada 16. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldības domes 2023. gada 23. marta noteikumus Nr.11 “Pašpatēriņa rūpnieciskās zvejas tiesību nomas Baltijas jūras piekrastes ūdeņos un Liepājas ezerā rakstiskas izsoles noteikumi”.

2. Uzdot izsoli organizēt Liepājas valstspilsētas pašvaldības domes Vides aizsardzības fonda komisijai.

3. Pilnvarot Liepājas valstspilsētas pašvaldības izpilddirektoru apstiprināt izsoles rezultātus un izskatīt sūdzības.

4. Liepājas valstspilsētas pašvaldības domes priekšsēdētāja vietniekam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, Vides aizsardzības fonda komisijas locekļiem 5 eks., Sabiedrisko attiecību un mārketinga daļai, Vides nodaļai | |